बलिहार भयन हम उयि ब्यरिया,
तुम याक बिलायिति पास किह्यउ।
 अभिलाखयि खुब - खुब पूरि गयीं,
जब याक बिलायिति पास किह्यउ।
 का आयि कर्याला तुम पूँछ्यउ,
छगरी का भेड़ी कायसि कह्यउ,
जब याक बिलायिति पास किह्यउ।
 अकतही अँगरखा खोलि धर्यउ,
कुरता अउ धोती छाँड़ि दिह्यउ,
यिहु पहिरि कमर-कटु कोटु चल्यउ,
जब याक बिलायिति पास किह्यउ।
 तुम अजभुतु रूपु धर्यउ भय्या,
जब याक बिलायिति पास किह्यउ।
 साथ की बँदरिया निरखि-निरखि;
यह गरे माँ हड्डी तुम बाँध्यउ,
जब याक बिलायिति पास किह्यउ।
 हम चितयी तुमका मुलुरू-मुलुरू,
मलकिनी निहारयिं भुकुरि-भुकुरि,
तुम मुँहि मा सिरकुटु  दाबि चल्यउ,
जब याक बिलायिति पास किह्यउ।
 बूटयि पहिंदे पूजा कीह्यउ,
सोडा का चन्नामिर्तु किह्यउ,
जब याक बिलायिति पास किह्यउ। 